Me. Lindie Stroebel, algemene bestuurder van die bemarkingsvereniging vir vars produkte PMA Suider-Afrika, het saam met ’n handjie vol belanghebbendes na Limpopo gereis vir ’n kykie na waar van Suid-Afrika se vars produkte vandaan kom.
Die PMA het ’n groot teenwoordigheid in die markomgewing vir vars produkte in China. Met ’n kantoor en lede in China, bring die PMA geleenthede na sy lede, wat lei tot handel.
Die grootste daarvan is die beskikbaarheid van water vir besproeiing en droogtes, wat die kleur van sitrus, soos pomelo’s beïnvloed. “Ons het die afgelope seisoen gesukkel om vrugte met die regte kleur aan die Chinese mark te lewer. Dié mark is baie kieskeurig,” het Katzke gesê.
Die besoekers was opgewonde om bekende handelsname in die Chinese mark, soos Sunkist, in die pakhuis te sien. Zhang, een van die sprekers op die PMA Fresh Connections-konferensie, het oor groeigeleenthede in die Chinese mark gesels. Hy het tydens die besoek oor groei- en nuwe bemarkingsgeleenthede uitgewei.
Aan produksiekant verskaf ZZ2 nie net die meeste tamaties in Suid-Afrika nie, maar ook ’n stewige 10 000 ton wat plaaslik en in die buiteland verkoop word. Tamaties word uitgevoer na Brittanje, die Europese Unie en verskeie lande in Asië.
“Dit gee ’n geleentheid vir Suid-Afrika om appeluitvoer na China te stimuleer en die markaandeel daarvoor te vergroot,” sê Stroebel.
Sy sê die besoek deur die Chinese toergroep is deel van die PMA se ontwikkeling van beter handelsbande.